[{"text_idx": "#000001", "text": "Dod o hyd i lwybr"}, {"text_idx": "#000003", "text": "Tyfwch yn un o\u2019n rhandiroedd"}, {"text_idx": "#000004", "text": "Bioamrywiaeth \u2013 neu amrywiaeth fiolegol \u2013 yw\u2019r amrywiaeth o fywyd ar y Ddaear. Mae\u2019n cynnwys yr holl blanhigion, anifeiliaid a chynefinoedd rydym yn eu gweld o\u2019n cwmpas, ac mae\u2019n golygu yr un peth a\u0302 \u2018natur\u2019 neu \u2018fywyd gwyllt\u2019."}, {"text_idx": "#000005", "text": "Mae gan Gaerdydd lawer o blanhigion, anifeiliaid a chynefinoedd. Er mwyn dysgu am fioamrywiaeth yn y Ddinas, gweler ein poster rhyngweithiol Bioamrywiaeth yng Nghaerdydd \u2013 4.09mb."}, {"text_idx": "#000006", "text": "Fel arall, edrychwch ar ein llyfryn Bioamrywiaeth yng Nghaerdydd \u2013 5.3mb, neu cysylltwch ag Ecolegydd y Sir i gael copi caled."}, {"text_idx": "#000007", "text": "Llyfryn Bioamrywiaeth yng Nghaerdydd \u2013 5.3mb"}, {"text_idx": "#000009", "text": "Mae bioamrywiaeth yn ffurfio blociau adeiladu amgylchedd naturiol iach. Yr amgylchedd hwn yw ein system cynnal bywyd ar y ddaear, ac mae\u2019n darparu bwyd, dw\u0302r gla\u0302n ac awyr gla\u0302n i ni."}, {"text_idx": "#000010", "text": "Mae\u2019r rhain ymhlith y gwasanaethau mae\u2019r amgylchedd naturiol yn eu rhoi i ni. Gallwn ystyried bod y rhain a gwasanaethau eraill yn perthyn i bedwar math gwahanol:-"}, {"text_idx": "#000011", "text": "Cynnal \u2013 gan gynnwys cynhyrchu ocsigen, cylchredeg maetholion a ffurfio pridd sy\u2019n ategu\u2019r \u2018gwasanaethau\u2019 eraill"}, {"text_idx": "#000012", "text": "Rheoleiddio \u2013 gan gynnwys rheoleiddio\u2019r hinsawdd, amddiffyn yn erbyn llifogydd a phuro dw\u0302r."}, {"text_idx": "#000013", "text": "Darpariaeth \u2013 darparu bwyd, tanwydd, ffibr a dw\u0302r i ni."}, {"text_idx": "#000014", "text": "Gwasanaethau diwylliannol \u2013 ein mwynhad o fywyd gwyllt a chefn gwlad, addysg, hamdden, ysbrydoliaeth a harddwch naturiol."}, {"text_idx": "#000015", "text": "I ddysgu rhagor am yr hyn y mae bioamrywiaeth yn ei wneud i chi, edrychwch ar ein poster Amrywiaeth Bywyd ar y Ddaear \u2013 2.8mb rhyngweithiol."}, {"text_idx": "#000016", "text": "Mae Caerdydd yn cydnabod ei ro\u0302l o ran amddiffyn Bioamrywiaeth, trwy ei dyletswyddau a thrwy\u2019r broses Cynllun Gweithredu Bioamrywiaeth."}, {"text_idx": "#000017", "text": "Ar hyn o bryd, rydym yn gweithio tuag at ymagwedd Rheoli Adnoddau Naturiol fwy integredig a fydd yn cymryd lle y broses Cynllun Gweithredu Bioamrywiaeth leol."}, {"text_idx": "#000020", "text": "Mae natur yn rhyfeddol ac ni allwn oroesi hebddo, ond mae\u2019r amgylchedd naturiol yn dirywio a\u2019r manteision y mae\u2019n eu sicrhau. Nod prosiect PNL Cymru yw helpu i wrthdroi\u2019r dirywiad hwn a hyrwyddo gwerth byd natur."}, {"text_idx": "#000021", "text": "Drwy adeiladu rhwydwaith adfer natur ar draws Cymru, cynnwys pobl a chymunedau, busnesau a\u2019r rhai sy\u2019n gwneud penderfyniadau mewn camau ymarferol a chynllunio strategol, gallwn greu Cymru wydn a chyfoethog ei natur."}, {"text_idx": "#000023", "text": "Os hoffech gael rhagor o wybodaeth am brosiect PNL Cymru neu os ydych am ymuno a\u0302 rhestr bostio PNL Caerdydd i gael diweddariadau i\u2019r prosiect, cysylltwch a\u0302\u2019n cydlynydd PNL;"}, {"text_idx": "#000024", "text": "Canolfan Gadwraeth Fferm y Fforest"}, {"text_idx": "#000025", "text": "Mae\u2019r ynys fechan hon, sy\u2019n llai na hanner milltir o led, yn em gudd ddiddorol iawn ym Mo\u0302r Hafren. Mae Ynys Echni yn Safle o Ddiddordeb Gwyddonol Arbennig ac yn Warchodfa Natur leol. Mae Project Ynys Echni yn gwarchod nodweddion naturiol a diwylliannol yr Ynys sy\u2019n cynnwys barics o oes Fictoria, nythfeydd adar y mo\u0302r a bynceri adeg rhyfel."}, {"text_idx": "#000026", "text": "Gallwch fynd ar daith diwrnod mewn cwch i\u2019r Ynys neu hyd yn oed aros dros nos. Mae teithiau diwrnod yn para tua 5 awr ac yn cynnwys taith dywys sy\u2019n dangos yr holl fywyd gwyllt, adeiladau a phwyntiau diddorol ar yr ynys i chi. Ar ddiwedd eich taith, gallwch hefyd fwynhau diod haeddiannol yn y \u2018Gull and Leek\u2019, sef y dafarn fwyaf deheuol yng Nghymru! Ac ymweld a\u0302\u2019r siop sy\u2019n stocio anrhegion, cardiau post a byrbrydau."}, {"text_idx": "#000027", "text": "Os hoffech chi ymweld a\u0302\u2019r ynys, ewch i i gael rhagor o wybodaeth."}]